CELEX: 32022D0637
Language: et
Date: 2022-04-13 00:00:00
Title: Nõukogu otsus (ÜVJP) 2022/637, 13. aprill 2022, millega muudetakse otsust (ÜVJP) 2022/339, mis käsitleb Euroopa rahutagamisrahastu abimeedet Ukraina relvajõudude toetuseks

19.4.2022   
               
               
                  ET
               
               
                  Euroopa Liidu Teataja
               
               
                  L 117/36
               
            
         NÕUKOGU OTSUS (ÜVJP) 2022/637,
         13. aprill 2022,
         millega muudetakse otsust (ÜVJP) 2022/339, mis käsitleb Euroopa rahutagamisrahastu abimeedet Ukraina relvajõudude toetuseks
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 41 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 28. veebruaril 2022 vastu otsuse (ÜVJP) 2022/339, (1) millega luuakse abimeede lähtesummas 50 000 000 eurot, et rahastada varustuse ja vahendite andmist, mis on mõeldud mittesurmava jõu kasutamiseks, näiteks isikukaitsevahendid, esmaabipakid ja kütus Ukraina relvajõududele.
                  
               
                     (2)
                  
                  
                     Nõukogu võttis 23. märtsil 2022 vastu otsuse (ÜVJP) 2022/472, (2) millega muudetakse otsust (ÜVJP) 2022/339 ning millega suurendati lähtesummat 100 000 000 euroni.
                  
               
                     (3)
                  
                  
                     Võttes arvesse käimasolevat Venemaa Föderatsiooni Ukraina vastu suunatud relvastatud agressiooni, tuleks seda lähtesummat täiendava 50 000 000 euro võrra suurendada, et rahastada varustuse ja vahendite andmist, mis on mõeldud mittesurmava jõu kasutamiseks, näiteks isikukaitsevahendid, esmaabipakid ja kütus Ukraina relvajõududele. Abimeetme kestust tuleks samuti pikendada 24 kuu võrra.
                  
               
                     (4)
                  
                  
                     Otsust (ÜVJP) 2022/339 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2022/339 muudetakse järgmiselt:
            
                        1.
                     
                     
                        Artikli 1 lõige 4 asendatakse järgmisega:
                        
                           „4.   Abimeetme kehtivusaeg on 60 kuud alates käesoleva otsuse vastuvõtmisest.“
                        
                     
                  
                        2.
                     
                     
                        Artikli 2 lõige 1 asendatakse järgmisega:
                        
                           „1.   Abimeetmega seotud kulutuste katmiseks ette nähtud lähtesumma on 150 000 000 eurot.“
                        
                     
                  
                        3.
                     
                     
                        Artikli 2 lõige 3 asendatakse järgmisega:
                        
                           „3.   Kooskõlas otsuse (ÜVJP) 2021/509 artikli 29 lõikega 5 võib abimeetme haldur kutsuda pärast käesoleva otsuse vastuvõtmist üles panustama kuni 150 000 000 eurot. Abimeetme halduri üleskutsel panustatud vahendeid kasutatakse tehtud kulutuste eest tasumiseks üksnes otsusega (ÜVJP) 2021/509 loodud komitee heaks kiidetud määras käesolevale abimeetmele vastavas 2022. aasta paranduseelarves ja järgnevate aastate eelarvetes.“
                        
                     
                  
                        4.
                     
                     
                        Artikli 2 lõige 4 asendatakse järgmisega:
                        
                           „4.   Abimeetme rakendamisega seotud kulud on rahastamiskõlblikud alates 1. jaanuarist 2022 kuni kuupäevani, mille määrab kindlaks nõukogu. Vähemalt 66 % sellest lähtesummast katab kulud, mis on tekkinud alates 11. märtsist 2022.“
                        
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 13. aprill 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  Nõukogu 28. veebruari 2022. aasta otsus (ÜVJP) 2022/339, mis käsitleb Euroopa rahutagamisrahastu abimeedet Ukraina relvajõudude toetuseks (ELT L 61, 28.2.2022, lk 1).
         
            (2)  Nõukogu 23. märtsi 2022. aasta otsus (ÜVJP) 2022/472, millega muudetakse otsust (ÜVJP) 2022/339, mis käsitleb Euroopa rahutagamisrahastu abimeedet Ukraina relvajõudude toetuseks (ELT L 96, 24.3.2022, lk 45).